Manuela Arcuri

**Manuela Arcuri** (Anagni, 8 zenaro 1977 ła ze na atora, modèła e prezentatora tełeviziva itałiana.

## Orìzene e studi
[thumb|150px|left|Manuela Arcuri, [1995, fotografada da Alberto Magliozzi]]
Manuela Arcuri ła ze cresùa a Łatina, in una famegia de orizene całabreze e canpana (só pare el ze orizenario de ła provinsa de Croton , só mare ła ze de Avełin)). Dopo aver frecuentà el liceo artistego de Latina, ła s'a iscrito a l'Academia de arte dramàtega Pietro Scharoff de Roma, sensa aver conpletà i studi. Latina. Ła ze só sorèła de Sergio Arcuri.

## Carièra da modèła e atora
A teatro
* Liolà (2006)
* Il primo che mi capita (2008)
* A pretty story of woman (2010)

So' i quindexe ani ła taca a far dei fotoromanxi mostrando suìto de aver na forte pasion par el mondo del spetacoło
Sol schermo, aparsa un cofà conparsa inte el film *[[I buchi neri]]* de Pappi Corsicato, ła ga scuminsià dal 1995 co I Laureati de Leonardo Pieraccioni recitando inte el film *[[I laureati]]*. Inte el 1997 ła xe stàda una intrà łe vałete, mejo conosùe come *letterate*, inte el programa, *[[Il gatto e la volpe]]*.

Dopo alcune esperiense sìnematografeghe e de teatro, par exenpio *A pretty story of woman* e *Liolà* co ła regia de Gigi Proietti, inte el 1999 xe stà sielta da Giorgio Panariello par un ròło de rimarco inte el film *[[Bagnomaria]]* che gà contribuìo a rendarla più famoxa. Inte el 1999 *[[Boss Magazine]]* gà publicà łe somegie de Alberto Magliozzi in covertina e in 8 paxene drento a ła rivista mentre l'edision itałiana de *[[Maxim]]* gà inserìo de łe someje de eła par quatro paxene. Ła apare a seno nùo so'ła covertina de *[[Max]]* del setenbre 1999 e in 10 paxene interne. *[[Playboy Itałia]]* ghe gà dedicà ła covertina del nùmaro de otobre 2000 e un inserto de 52 paxene. Inte el 2000 ła Arcuri xe stàda protagonista de un całendario sexy par *GenteViaggi* e inte el 2001 ła s'a mostrà nùa so queło de Panorama, col rexultado de eser senpre più conosùa; sto fato gà anca contribuìo a procurarghe scriture inportanti cofà quełe pa'i programi tełevixivi *[[Mai dire goal]]* e *[[Carabinieri]]* inte el 2001 e par el Festival de Sanremo inte el 2002. *[[Boss Magazine]]* gà publicà el całendario 2000-2001co foto de ła Arcuri fate da Giovanni Cozzi, ma par el fato che no gera stàe autorixàe ła modèła e 'l so fotografo ghe gà fato cauxa a ła rivista. Ła xe aparìa sol nùmaro de otobre 2002 de l'edision ołandexe de *[[Penthouse]]*. El servisio fotografico reałixà infra el 1994 e 'l 1998 da Alberto Magliozzi l'è stà utiłixà in un całendario del 2003 e in un altro del 2004.

Inte el 2003, conpagnà da Teo Teocoli e Anna Maria Barbera (conosùa col nome de Sconsolata par el personaxo che faseva in Zelig), prexenta *[[Scherzi a Parte]]*. Ła gà poxà pa' ła covertin del nùmaro ołandexe de *Maxim* del magio 2013 par 10 paxene. L'edision itałiana senpre de sta rivista l'avea inserìa in 7 pagine del nùmaro de agosto 2003. Inte el 2004 ła gà partesipà, come protagonista, al video de ła canson *[[Quanti amori|Liberi da noi]]* de Gigi D'Alessio, inte el 2007 al video de ła canson *[[Somewhere Here On Earth]]* de Prince e inte el 2009 al video de *[[Ancora qui (Renato Zero)|Ancora qui]]* de Renato Zero. Ła se ga fata fotografàr nùa patòca par i nùmari de *[[GQ (rivista)|GQ]]* de agosto 2002 (coertina e 9 pajine), setenbre 2002 (4 pajine) e maxo 2005 (4 pajine). Ła xe conparìa anca inte i nùmari de lujo e de sentenbre 2005 de *Max*.

Inte el 2008 ła gà interpretà Egle Ciccirillo ne ła comedia teatrałe *Il primo che mi capita*, scrita, direta e interpretàda da Antonio Giuliani, raprexentàda al Teatro Parioli de Roma, dal 5 febraro al 16 marso. Senpre in quel'ano interpreta queło che eła definise el "ròło pì inpegnadìvo ma anca più bèło de ła me carièra" ne ła fiction *[[Io non dimentico]]*, coprotagonista co Brando Giorgi e Giovanni Scifoni. Inaxonta ła gà partesipà a ła fiction tełevixiva *[[Mogli a pezzi]]* e prexentà *[[Venice Music Awards]]* 'rente ad Amadeus (2008).

## Ła statua
El 19 lujo 2002 sol longomar de Porto Cesareo xe stà logà na statua che rafegura Manuela Arcuri. Ła statua, alta 175 centimetri e reałixà in pièra lecexe gà na pìgrafe che recita "Il mare di Porto Cesareo a Manuela Arcuri simbolo di bellezza e prosperità" (El mar de Porto Cexareo a Manuela Arcuri sìnboło de bełésa e prosperità). Sta inisiativa gà simentà reasion contrastanti da parte dei foresti che no mancava de farse fotografàr ai pìe del monumento e da parte dei pescaori che, prima de andàr in mar, i gaveva l'uxo de tocarghe el fondoschena de ła statua cofà àto scaramantico e, infìn, da parte de łe mugeri dei pescaori che vołeva tanto che ła fuse cavàda, fin quando, el 30 marso 2010, ła statua xe stà cavà da l'aministrasion comunałe condota da Vito Foscarini.
L'8 ługio 2011 l'aministrasion comunałe guidà da Salvatore Albano, ełeto da poco, gà represtinà ła statua ne ła cołocaion che ghe gera prima dopo esar stà fato un restauro al fondoschena, in una cerimonia indove gà partesipà anca ła stesa Arcuri.
Inte el mexe de lujo 2012 ła statua xe ogeto de na indaxene de ła procura de Lece par de łe viołasion paexagistiche in quanto sarìa stà istałà int' una xona demaniałe dà in concesion da ła capitanerìa de porto locałe. Infra i intraquerìi, sìe in tuto, ghe sarìa anca el Sìndico Porto Cesareo Salvatore Albano.
Inte el disenbre 2012 l'inchiesta xe stàda archiviàda.

## Filmografia
### Cine
* *[[Diario di un vizio]]*, regia de Marco Ferreri (1993)
* *[[L'ultimo concerto]]*, regia de Francesco Laudadio (1995)
* *[[I laureati]]*, regia de Leonardo Pieraccioni (1995)
* *[[I buchi neri]]*, regia de Pappi Corsicato (1995)
* *[[Viaggi di nozze]]*, regia de Carlo Verdone (1995)
* *[[Gratta e vinci (film)|Gratta e vinci]]*, regia de Ferruccio Castronuovo (1996)
* *[[Uomini senza donne]]*, regia de Angelo Longoni (1996)
* *[[A spasso inte el tempo]]*, regia de Carlo Vanzina (1996)
* *[[Cuori perduti]]*, regia de Teresio Spalla (1997)
* *[[Finalmente soli (film 1997)|Finalmente soli]]*, regia de Umberto Marino (1997)
* *[[Bagnomaria]]*, regia de Giorgio Panariello (1999)
* *[[Voglio stare sotto al letto]]*, regia de Bruno Colella (1999)
* *[[Teste di cocco]]*, regia de Ugo Fabrizio Giordani (2000)
* *[[A ruota libera]]*, regia de Vincenzo Salemme (2000)
* *[[Giovanna la pazza (film 2001)|Giovanna la pazza]]*, regia de Vicente Aranda (2001)
* *[[La notte delle streghe]]*, regia de José Miguel Juárez (2003)

### Tełevixion
* *[[Disokkupati]]*, serie TV (1997)
* *[[Anni '60 (miniserie tełevixiva)|Anni '60]]*, serie TV (1999)
* *[[Pepe Carvalho]]*, inte l'episodio *Alla ricerca di Sheherazade* (1999)
* *[[Carabinieri (serie tełevixiva)|Carabinieri]]*, serie TV (2002-2003)
* *[[Co le unghie e co i denti]]*, film TV (2004)
* *[[Madame (serie tełevixiva)|Madame]]*, film TV (2004)
* *[[Imperia, la grande cortigiana]]*, film TV (2005)
* *[[Carabinieri - Sotto copertura]]*, film TV (2005)
* *[[Regina dei fiori]]*, film TV (2005)
* *[[L'onore e il rispetto]]*, miniserie TV (2006)
* *[[Donne sbagliate]]*, film TV (2007)
* *[[Io non dimentico]]*, fiction (2008)
* *[[Mogli a pezzi]]*, serie TV (2008)
* *[[So che ritornerai]]*, regia de Eros Puglielli - film TV - Canale 5 (2009)
* *[[Caterina e le sue figlie 3]]*, regia de Alessandro Benvenuti - serie TV - Canale 5 (2010)
* *[[Il peccato e la vergogna]]*, regia de Alessio Inturri e Luigi Parisi - miniserie TV - Canale 5 (2010)
* *[[Sangue caldo (serie tełevixiva)|Sangue caldo]]*, regia de Alessio Inturri e Luigi Parisi - miniserie TV - Canale 5 (2011)
* *[[Pupetta - Il coraggio e la passione]]*, regia de Luciano Odorisio (2013) - ruoło: Pupetta
* *[[Il peccato e la vergogna|Il peccato e la vergogna 2]]*, regia de Alessio Inturri e Luigi Parisi - miniserie TV - Canale 5 (2013)

## Note